активи, планирани през референтния период.
 2.2.Информацията, посочена в точка 2.1, по-специално включва:
 1)установените разходи за нови и съществуващи инвестиции по отношение на амортизацията, цената на капитала, и разходите, свързани с лизинг, през целия референтен период и по отношение на всяка календарна година от него, както се изисква в приложение VII;
 2)описание и обосновка на основните инвестиции, включително във връзка със следните елементи:
 I)обща стойност на всяка голяма инвестиция;
 II)придобития или разработения актив или активи;
 III)информация относно ползата от инвестицията за ползвателите на въздушното пространство и относно резултатите от консултацията с представители на ползвателите на въздушното пространство;
 IV)що се отнася до големите инвестиции в системи за УВД:
 -разграничаване между инвестициите в нови системи, обновяването на съществуващи системи и инвестициите за подмяна,
 -обосновка на значението на всяка инвестиция във връзка с Европейския генерален план за УВД и съвместните проекти, посочени в член 15а от Регламент (ЕО) No 550/2004;
 3)подробно описание на постигнатите полезни взаимодействия на равнище функционален блок въздушно пространство или, ако е целесъобразно, чрез други инициативи за трансгранично сътрудничество, по-специално по отношение на обща инфраструктура и общи обществени поръчки.
 3.национални цели за ефективност или цели за ефективност на ФБВП и мерки за постигането им
 3.1.Национални цели за ефективност или цели за ефективност на ФБВП във всяка ключова за ефективността област, определени по отношение на всеки ключов показател за ефективност, определен в приложение I, раздел 2, и обхващащи всяка календарна година от референтния период.
 3.2.Що се отнася до всички ключови за ефективността области, описание на основните мерки, предприети на национално равнище или на равнище функционални блокове въздушно пространство за постигане на целите за ефективност.
 3.3.Допълнителна информация за обосновка на националните цели за ефективност или целите за ефективност на ФБВП в ключовата за ефективността област „ефективност на разходите“:
 а)
 установените разходи за аеронавигационното обслужване при прелитане и за аеронавигационното обслужване в зоните на летищата, определени в съответствие с член 15, параграф 2, букви а) и б) от Регламент (ЕО) No 550/2004 и с настоящия регламент, за всяка година от референтния период;
 б)
 прогнозата за единици обслужване при прелитане и в зоните на летищата за всяка година от референтния период;
 в)
 базовите стойности за целите за ефективност на разходите при прелитане и в зоните на летищата, посочени в член 10, параграф 2, буква а), и описание и обосновка на използваната методика за изчисляване на тези стойности за всяка зона за събиране на такси;
 г)
 описание и обосновка на използваните критерии и методика за разпределяне на разходите по зони за събиране на такси и разпределяне на разходите между обслужването при прелитане и обслужването в зоните на летищата в съответствие с член 22, параграф 5;
 д)
 описание и обосновка на възвръщаемостта на собствения капитал на съответните доставчици на аеронавигационно обслужване, както и на коефициента на ливъридж, и на равнището и състава на базата на активите, използвани за изчисляване на цената на капитала, включени в установените разходи;
 е)
 описание и обосновка на икономическите предположения, включително:
 -предположенията, които са в основата на изчисляването на разходите за пенсии, включени в установените разходи, включително описание на съответните национални разпоредби и